Diari Oficial de la Generalitat Valenciana


Sumari del DOGV 2775, del 21-06-1996 (1996/838543)

DECRET 122/1996, de 18 de juny, del Govern Valencià, pel qual es crea un institut d'Educació Secundària al Complex Educatiu de Cheste, per transformació dels instituts de Batxillerat existents.
-------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/06/18/122/dof/vci/html**

### Dades del document

Número de DOGV
:   2775

Data del DOGV
:   21-06-1996

Secció del DOGV
:   ALTRES DISPOSICIONS

Número del document
:   1996/838543


Data del document
:   18-06-1996

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

DECRET 122/1996, de 18 de juny, del Govern Valencià, pel qual es crea un institut d'Educació Secundària al Complex Educatiu de Cheste, per transformació dels instituts de Batxillerat existents.   
El Decret 54/1988, de 25 d'abril, del Govern Valencià, reestructurà i regulà el Complex Educatiu de Cheste, configurant-lo com un conjunt de centres docents, instal·lacions i dependències. Entre els centres docents establits, s'hi preveien cinc centres docents del nivell no universitari i l'Escola Universitària de Formació del Professorat d'Educació General Bàsica.  
El Decret 191/1988, de 12 de desembre, del Govern Valencià, creà, al Complex Educatiu de Cheste, els instituts de Batxillerat A, B, C i D, amb una capacitat de 960 llocs escolars cadascun, i l'Institut Politècnic de Formació Professional, amb capacitat per a 1.200 llocs escolars. L'Ordre de 15 de març de 1993, de la Conselleria de Cultura, Educació i Ciència, crea una secció de Formació Professional, depenent de l'Institut Politècnic de Formació Professional de Cheste.  
Des del seu origen, els centres docents que imparteixen ensenyaments no universitaris al Complex Educatiu de Cheste han escolaritzat l'alumnat que, per raó del seu domicili, no té possibilitat d'accedir a ensenyaments en un centre pròxim a la seua residència. L'increment de l'oferta d'ensenyaments mitjans a diversos municipis de la Comunitat Valenciana, ha facilitat l'escolarització de l'alumnat a l'entorn del seu domicili i ha produït, com a conseqüència, una disminució progressiva de l'alumnat de Cheste, per la qual cosa cal reordenar el nombre de centres docents existents, a fi de rendibilitzar adequadament els mitjans personals i materials assignats.  
Per tal de complir aquest objectiu i adequar la configuració del complex, es fusionen els quatre instituts de Batxillerat actualment existents.  
En aplicació del que estableix l'article 17 de la Llei Orgànica 8/1985, de 3 de juliol, Reguladora del Dret a l'Educació, a proposta de la consellera de Cultura, Educació i Ciència, i després de la deliberació prèvia del Govern Valencià, en la reunió del dia 18 de juny de 1996,  
DECRETE  
Article únic  
Crear, per integració de l'Institut de Batxillerat A, codi 81236237; de l'Institut de Batxillerat El Garbí, codi 69384836; de l'Institut de Batxillerat C, codi 21434274, i de l'Institut de Batxillerat Valentín Correcher, codi 24723634; el següent centre docent:  
Província: València  
Localitat: Cheste  
Denominació: Institut d'Educació Secundària  
Codi: 25641108  
Domicili: carretera de Madrid, s/n  
Capacitat: 2.550 llocs escolars  
Ensenyaments: Educació Secundària Obligatòria i Batxillerat, d'acord amb el que s'estableix en la Llei Orgànica 1/1990, de 3 d' octubre, d'Ordenació General del Sistema Educatiu.  
DISPOSICIONS ADDICIONALS  
Primera  
El que s'estableix en aquest decret s'inscriurà en el Registre de Centres Docents de la Comunitat Valenciana.  
Segona  
Els funcionaris docents amb destinació definitiva als centres actualment existents, s'integraran en el nou Institut d'Educació Secundària.  
Tercera  
El material inventariable i fungible dels centres afectats s'integraran en l'inventari del nou institut.  
Quarta  
Es dóna una nova redacció a l'apartat b) del article 2 i als apartats 1 i 2 de l'article 9 del Decret 54/1988, de 25 d'abril, del Govern Valencià, pel qual es reestructurà i regulà el Complex Educatiu de Cheste, segons s'indica a continuació:  
Article 2.b)  
«Dos centres docents de nivell no universitari»  
Article 9  
«1. Els centres docents de nivell no universitari dependran funcionalment de la Direcció General de Centres Docents.  
2. L'Institut d'Educació Secundària impartirà el pla d'estudis de Batxillerat i COU. La seua estructura organitzativa serà la dels instituts de Batxillerat i li s'aplicarà la reglamentació pròpia d'aquest tipus de centres docents».  
DISPOSICIó DEROGATòRIA  
Es deroguen totes les disposicions de igual rang o inferior que s'oposen al que s'estableix en el present decret.  
DISPOSICIONS FINALS  
Primera  
Es faculta la consellera de Cultura, Educació i Ciència perquè adopte totes les mesures que siguen necessàries per al compliment i desplegament del que s'estableix en aquest decret, així com per modificar, si s'escau, el domicili i la configuració del centre.  
Segona  
Aquest decret entra en vigor l'1 de juliol de 1996. No obstant això, els seus efectes acadèmics es refereixen a l'inici del curs escolar 1996/97.  
València, 18 de juny de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
La consellera de Cultura, Educació i Ciència,  
MARCELA MIRó PÉREZ


Còpia Permalink ELI